CELEX: 62021TN0235
Language: hr
Date: 2021-04-28 00:00:00
Title: Predmet T-235/21: Tužba podnesena 28. travnja 2021. – Republika Bugarska/Komisija

5.7.2021   
            
            
               HR
            
            
               Službeni list Europske unije
            
            
               C 263/25
            
         
      Tužba podnesena 28. travnja 2021. – Republika Bugarska/Komisija
      (Predmet T-235/21)
      (2021/C 263/34)
      Jezik postupka: bugarski
      
         Stranke
      
      
         Tužitelj: Republika Bugarska (zastupnici: Ts. Mitova i L. Zaharieva)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu odluku Komisije (EU) 2021/261 od 17. veljače 2021. o isključenju iz financiranja Europske unije određenih rashoda nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1) u dijelu koji se odnosi na proračunsku stavku 6 2 0 0, u kojem je iz financiranja Europske unije u vezi s EFJP-om isključen izdatak Republike Bugarske u iznosu od 7 656 848,97 eura, i
               
            
                  —
               
               
                  naloži Europskoj komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se odnosi na povredu članka 52. Uredbe br. 1306/2013 (2) u vezi s člankom 34. Uredbe br. 908/2014 (3) i Smjernicama za izračun financijskih ispravaka iz 2015 (4), prava na obranu kao i načela lojalne suradnje, kontradiktornosti i dobre uprave, zbog promjene pravne osnove u okviru postupka ocjenjivanja sukladnosti na temelju kojeg su izdaci, koji su predmet sporne odluke, isključeni iz financiranja Unije.
               
            
                  2.
               
               
                  Drugi tužbeni razlog, koji se odnosi na povredu članka 296. UFEU-a, temelji se na kontradiktornosti i nedovoljnom obrazloženju Odluke 2021/261.
               
            
                  3.
               
               
                  Treći tužbeni razlog, koji se odnosi na povredu članka 54. stavka 5. točke (a) u vezi s člankom 54. stavkom 1. Uredbe br. 1306/2013, zbog pogrešnog tumačenja Europske komisije prema kojem u ovom slučaju rok od 18 mjeseci, predviđen člankom 54. stavkom 1. Uredbe br. 1306/2013, počinje teći od dana kada je „agencija za plaćanja…[bila] zaprimila” završna izvješća OLAF-a.
               
            
                  4.
               
               
                  Četvrti tužbeni razlog, koji se odnosi na povredu članka 54. stavka 5. točke (b) u vezi s člankom 54. stavkom 1. Uredbe br. 1306/2013, članka 325. UFEU-a i načela supsidijarnosti i postupovne autonomije zbog neutemeljenog i pogrešnog zaključka Europske komisije da agencija za plaćanja nije postupila s potrebnom pažnjom kako bi povratila sporne iznose i da nije pokrenula upravni postupak za povrat iznosa u roku predviđenom člankom 54. stavkom 1. Uredbe br. 1306/2013.
               
            
                  5.
               
               
                  Peti tužbeni razlog, koji se temelji na činjenici da iznos utvrđen u spornoj odluci koji se odnosi na izdatke isključene iz financiranja Unije nije u skladu s pravilima članka 54. Uredbe br. 1306/2013 i na povredi načela proporcionalnosti.
               
            
         (1)  SL 2021., L 59, str. 10.
      
         (2)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL 2013., L 347, str. 549.)
      
         (3)  Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL 2014, L 255, str. 59.).
      
         (4)  C(2015) 3675 final